**OŠ „VLADIMIR NAZOR“**

ADŽAMOVCI, S.RADIĆA 3

**ŠKOLSKI ODBOR**

 KLASA: 007-04/22-02/44

 URBROJ: 2178-22-02/01-22-1

 ADŽAMOVCI, 24. studenog 2022. godine

**14. SJEDNICA ŠKOLSKOG ODBORA OŠ „Vladimir Nazor“ Adžamovci**

**Zapisnik**

sa sjednice Školskog odbora održane **24.11.2022. godine** u **16:30 sati** u prostorijama škole.

Prisutni: Dijana Špoljarić, Vladimir Majetić, Miroslav Jelčić, Romana Domazetović, Tonka Došlić, sindikalna povjerenica Jelena Bradašić.

Nisu nazočni: Tomislav Šimac, Dorotea Perić.

Sjednici je nazočan potreban broj članova za pravovaljano odlučivanje.

Sjednici je nazočna ravnateljica Marija Petričević.

Sjednici je nazočna tajnica/zapisničarka Kristina Vlaović.

Prijedlog dnevnog reda:

1. *Usvajanje zapisnika s prethodne sjednice*
2. *Suglasnost po natječaju za radno mjesto spremačica u PŠ Laze*
3. *Različito*

Dnevni red je jednoglasno usvojen.

**Ad 1.) Usvajanje zapisnika s prethodne sjednice**

Školski odbor je jednoglasno usvojio zapisnik s prethodne sjednice.

**Ad 2.) Suglasnost po natječajima za radno mjesto spremačica u PŠ Laze**

Sjednicu je otvorila zamjenica predsjednice Romana Domazetović koja je pozdravila prisutne članove.

Ravnateljica škole je također pozdravila prisutne.

Ravnateljica je upoznala Školski odbor da smo imali raspisan natječaj za radno mjesto spremačica u Područnoj školi Laze na određeno radno vrijeme (zamjena) – 14 sati ukupnog tjednog radnog vremena.

Natječaj je raspisan nakon sklopljenog ugovora do 60 dana s Brankom Grganić, jer obavljanje poslova ne trpi odgodu, a spremačica u PŠ Laze se nalazi na dugotrajnom bolovanju. Natječaj je raspisan 08. studenog 2022. na oglasnoj ploči i mrežnoj stranici Hrvatskog zavoda za zapošljavanje te na mrežnoj stranici i oglasnoj ploči Škole.

Na natječaj za radno mjesto spremač/ica u Područnoj školi Laze pristigla je samo jedna molba i to: Branka Grganić, SSS – prodavač, Laze 42.

Obzirom da se na natječaj javila samo Branka Grganić, a koja je prethodno bila zaposlena na ugovor o radu do 60 dana, ravnateljica je sukladno članku 12. Pravilnika o postupku zapošljavanja te procjeni i vrednovanju kandidata donijela odluku o netestiranju kandidata.

Slijedom navedenog, prijedlog ravnateljice je Branka Grganić obzirom da je ista već mijenjala Dragu Grganić koja je na bolovanju, uredno obavlja svoj posao i živi u blizini škole. Ravnateljica traži suglasnost za zasnivanje radnog odnosa za navedenog kandidata.

**Školski odbor je jednoglasno dao suglasnost za zasnivanje radnog odnosa za Branku Grganić.**

**Ad 3.) Različito**

Tonka Došlić moli da se pri sljedećim sazivima sjednica Školskog odbora vodi računa o vremenu održavanja sjednice, obzirom da ista ima nastavu u poslijepodnevnim satima.

Zapisničar: Zamjenica Predsjednice Školskog odbora:

Kristina Vlaović Romana Domazetović